Apl.de.ap

Allan Pineda Lindo (geriau žinomas savo sceniniu slapyvardžiu apl.de.ap; g. 1974 m. lapkričio 28 d.) – Filipinų–Jungtinių Amerikos Valstijų hiphopo atlikėjas, įrašų prodiuseris, vienas iš grupės „The Black Eyed Peas“ įkūrėjų.

Biografija

Vaikystė 
Allan gimė Anchelese, Pampanga, Filipinuose. Jo mama buvo filipinė, o tėvas afroamerikietis karininkas. Netrukus po jo gimimo, tėvas paliko šeimą ir jo motina Cristina Pineda užaugino Apl ir šešis jaunesnius vaikus viena. Apl jaunesnysis brolis Arnel nusižudė, o jo jauniausias brolis Joven Pineda Deala buvo nužudytas 2009 m. kovo 2 d. Pampangoje.

Kai Apl buvo vaikas, jam reikėdavo važiuoti vieną valandą iki artimiausios mokyklos. Taip pat norėdamas pagelbėti šeimai, jis užsiiminėjo ūkininkyste. Pearl S. Buck labdaros organizacija parūpino jam rėmėją vardu Joe Ben Hudgens. Būdamos 11-kos metų Apl išskrido į JAV, gydyti nistagmos (reguliarūs, pasikartojantys nevalingi akių judesiai). Būdamas „Disneyland“, apl išreiškė norą pasilikti Jungtinėse Amerikos Valstijose. Po trejų metų, būdamas keturiolikos Apl, buvo įsivaikintas ir persikėlė į Ameriką, gyventi kartu su Hudgens.

Los Andžele jis lankė John Marshall vidurinę mokyklą, kur ir susitiko will.i.am. Will taip pat buvo Hudgens kambarioko sūnėnas. Po to jis praleido 2 metus Čikagoje, kur mokėsi Curie vidurinėje mokykloje, čia, pasak jo paties, jis susidomėjo muzika.

Apl ankstyvieji dainininkai, kurie įtakojo jo muziką buvo Stevie Wonder, The Eagles, The Beatles, A Tribe Called Quest, De La Soul, Leaders of the New School ir populiari filipinų roko/liaudies muzikos grupė Asin. Apl susipažinos su hiphopu per breiko šokį.

Karjera

Atban Klann 

Apl ir will. i.am sukūrė breiko grupę pavadinimu „Tribal Nation“ ir dažnai apsirodydavo Pietų Kalifornijos vakarėliuose ar koncertuose. Nuo 1992 m. iki 1995 m. breiko grupė persiorientavo į muzikos grupę pavadinimu „Atban Klann“ („A Tribe Beyond a Nation“). Be Apl ir will. i.am, grupėje buvo MC Mookie Mook, Dante Santiago ir prodiuseris DJ Motiv8. Atban Klann buvo pasirašiusi kontraktą su įrašų kompanija „Ruthless Records“, debiutavo atlikėjo Eazy-E EP’o „5150: Home 4 tha Sick“ dainoje „Merry Muthaphuckkin' Xmas“. Netrukus grupė įrašė ir turėjo išleisti 1992 m. spalio 6 d. savo debiutinį studijinį albumą „Grass Roots“. Po 2 metų grupė išleido pirmąjį singlą iš albumo – „Puddles Of H20“. Dainos vėliau iš albumo buvo „nutekintos“, o viršelis padarytas iš Apl. de. ap ir Will 1X „Bridging The Gap“ foto sesijų. Tačiau dėl nežinomų priežasčių albumas buvo neišleistas ir 1995 m. po Eazy-E’s mirties, įrašų kompanija nutraukė sutartį su grupe. Will 1X pakeitė savo vardą į will.i.am, prie Atban Klann dueto prisidėjo Taboo, ir susikūrė nauja grupė „Black Eyed Peas“. 1998 m. birželio 30 d. išėjo pirmasis BEP albumas „Behind the Front“, ir dauguma dainų buvo demo dainos, skirtos „Grass Roots“ albumui.

The Black Eyed Peas 

Grupė pasirašiusi kontraktą su įrašų kompanija „Interscope Records“, 1998 m. išleido debiutinį albumą „Behind the Front“. Albumas susilaukė kritikų labai gerų atsiliepimų. Kai 2003 m. prie grupės prisijungė vokalistė Fergie, netrukus grupė išgarsėjo pasaulyje. Apl įnešė Filipinų kultūrą į „Black Eyed Peas“ albumus. Per 2004 m. „Black Eyed Peas“ koncertą Azijoje grupės nario apl. de. ap gyvenimo istoriją televizijos draminėje laidoje pavadinimu „Maalaala Mo Kaya“ (liet. Ar prisimintum). Per šią laidą buvo papasakota apie jo skurdžią vaikystę Filipinuose. „The Apl Song“, paskutinis singlas iš albumo, atliekamas tagalų kalba, taip pat pasakoja apie jo gyvenimą. Singlo vaizdo klipas yra skirtas Filipinams, kurie kovėsi Antrajame pasauliniame kare. Ši daina pasiekė #1 vietą Filipinuose.

„Bebot“ (kuris išvertus filipinų kalbos reiškia „graži moteris“) yra dar viena tagalų kalba parašyta daina 2005 m. BEP albume „Monkey Business“. 2006 m. birželį Los Andžele buvo nufilmuotas vaido klipas singlui „Bebot“, kuriame pasirodo daug filipiniečių bei kitų azijiečių, gyvenančių Los Andžele.. Šis singlas nebuvo išleistas JAV, bet buvo išleistas Filipinuose ir kitose Azijos šalyse.

2009 m. „Black Eyed Peas“ albume Apl. de. ap įrašė dar vieną tagalogų dainą pavadinimu „Mare“.

Solo karjera 
Nuo 2007 m. Apl. de. ap dirba prie savo solo albumų. Debiutiniame albume Apl nori daugiau filipiniečių kultūros bei tradicinių filipiniečių instrumentų. Jis norėtų kartu su Chad Hugo iš „The Neptunes“ bei su Illmind iš „G-Unit“ įrašyti dainas dėl to, kad jie yra irgi filipiniečių kilmės.. Keletą Apl dainų galima išgirsti jo oficialiame MySpace puslapyje. 2009 m. sausio 3 d. Apl pristatė savo pirmąjį singlą „You Can Dream“ kartu su Billy Crawford, Filipinų televizijos laidoje „Wowowee“.

Apl. de. ap yra įkūręs Apl labdaros organizaciją. Ši organizacija padeda Filipinų bei kitų Azijos šalių vaikams. Jis taip pat yra įkūręs savo nuosavą muzikos kompaniją pavadinimu „Jeepney Music, Inc“. Joje dirba tokie didžėjai kaip Free School, DJ Rockyrock, DJ MIA, ir PoetNameLife.

Diskografija

Studijiniai albumai 
 1998: Behind the Front;
 2000: Bridging the Gap;
 2003: Elephunk;
 2005: Monkey Business;
 2009: The E.N.D. (The Energy Never Dies);
 2011: The Beginning.

Rinkiniai 
 2005: Black Eyed Peas – iTunes Originals;
 2006: Renegotiations: The Remixes;
 2006: iTunes Essentials.

DVD 
 2004: Behind the Bridge to Elephunk;
 2006: Bring in the Noise, Bring in the Phunk;
 2006: Live from Sydney to Las Vegas.

Turai 
 2004: Elephunk Tour;
 2006: Honda Civic Tour;
 2006: Monkey Business World Tour;
 2007: Black Blue & You World Tour;
 2009: The E.N.D. World Tour.

Apdovanojimai 
 2008 – Speciali Citata – Myx Music Awards.

Šaltiniai

Nuorodos 
 Oficialus Apl-de-Ap internetinis tinklalapis;
 The Black Eyed Peas oficiali svetainė;
 Apie Apl Obuolys.lt.

JAV dainininkai
JAV repo atlikėjai
Filipinų asmenybės